Lactarius torminosus
-{Lactarius torminosus}-, ili brezova mlečnica pripada porodici zeka (-{Russulaceae}-), redu mlečnica (-{Lactarius}-). Rasprostire se u severnim delovima Afrike i Azije, Evropi i Severnoj Americi. Predstavlja čestu i otrovnu gljivu, koja stupa u obligatnu mikorizu sa brezama na kiselim terenima. Plodonosi tokom leta i jeseni. Česta vrsta.

Opis plodnog tela 
Klobuk je do 15 cm, zaobljen i ububljen u središnjem delu. Gusto je prekriven vunastim dlakama u nijansama cigla crvene i bledoroze boje. Ivica klobuka je dugo podvijena. Tanki, gusti, beličasti s ružičastim odsjajem. Pričvršćeni kod starih gljiva obrasli po stručku. Drška je veličine do 6 x 2,5 cm. Beličaste do ružičaste obojenosti, ponekad sa nepravilnim jamicama jednake boje. Meso je čvrsto, beličasto do bledoružičasto, voćnog mirisa i ukusa. Pri dodiru ispušta belo i ljuto mleko. Mleko ne menja starenjem boju.

Mikroskopija 
Spore su eliptične, mrežasto ili zebrasto ornamentisane kratkim izbočinama. 7,5 - 9 x 5,5 - 6,5 µm.

Hemijske reakcije 
Mleko u kontaktu sa kalijum-hidroksidom (KOH) menja boju u narandzastu.

Jestivost 
Brezova mlečnica je otrovna gljiva, izaziva gastrointestinalne probleme.

Galerija

Reference

Literatura 
 Uzelac, Branislav (2009). Gljive Srbije i zapadnog Balkana. Beograd: BGV -{logic}-.
 -{Giuseppe, P.}- (1997). Atlas gljiva. Zagreb: Prosvjeta.
 Flik, M. (2010). Koja je ovo gljiva? prepoznavanje, sakupljanje, upotreba. Beograd: Marso.
 -{Phillips, R. (2006). Mushrooms. London: Macmillan.}-

Spoljašnje veze 
 http://www.first-nature.com/fungi/lactarius-torminosus.php
 http://bioras.petnica.rs
 http://www.first-nature.com
 http://www.speciesfungorum.org/Names/SynSpecies.asp?RecordID=228133

Отровне печурке
Гљиве